|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság** Mihajlo Pupin sugárút 16., 21000 ÚjvidékTel.: +381 21 487 46 04 Fax: +381 21 557 074; 456 986 adrian.borka@vojvodinа.gov.rs <http://185.166.125.155/konkursi/> |
|  | SZÁM: 000118608 2024 09427 005 001 000 001 | KELT: 2024. január 29. |

A nemzeti kisebbségek – nemzeti közösségek helyzetének előmozdítását és a multikulturalizmus és tolerancia fejlesztését célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza, a Vajdaság Autonóm Tartomány 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. szám) 11. és 12. szakasza, 23. szakaszának 4. bekezdése, 25. és 26. szakasza, valamint a tartományi közigazgatásról szóló tartományi képviselőházi rendelet (37/2014., 54/2014. szám ‒ más rendelet, 37/2016., 29/2017., 24/2019., 66/2020. és 38/2021. szám) 37. szakasza, az egyesületek által megvalósítandó közérdekű programok ösztönzésére szolgáló eszközökről, illetve a programok finanszírozásához szükséges hiányzó forrásrészekről szóló rendelet (az SZK Hivatalos Közlönye, 16/2018. szám) 6. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság nemzeti kisebbségek – nemzeti közösségek helyzetének előmozdítását, illetve a Vajdaság autonóm tartományi multikulturalizmus és tolerancia fejlesztését célzó költségvetési eszközeinek odaítéléséről szóló szabályzat (VAT Hivatalos Lapja, 7/2023. szám) 3. szakaszának 1. bekezdése alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**A VAJDASÁG AUTONÓM TARTOMÁNYI NEMZETI KISEBBSÉGEK – NEMZETI KÖZÖSSÉGEK JOGAINAK ELŐMOZDÍTÁSÁT CÉLZÓ PROGRAMOK ÉS PROJEKTEK 2024. ÉVI TÁRSFINANSZÍROZÁSÁRA**

**I. A PÁLYÁZAT ALAPVETŐ CÉLJA**

A pályázati kiírás célja a Vajdaság Autonóm Tartomány területén működő egyesületek, alapok és alapítványok (a továbbiakban: pályázó) nemzeti kisebbségek – nemzeti közösségek jogainak érvényesítését célzó 2024. évi programjainak és projektjeinek támogatása.

**II. AZ ESZKÖZÖK FELOSZTÁSA**

A Pályázatot összesen **33.000.000,00** **dinár** összegre hirdetjük meg, amely a nemzeti kisebbségek – nemzeti közösségek között az alábbiak szerint kerül felosztásra:

|  |  |
| --- | --- |
| Magyar nemzeti kisebbség – nemzeti közösség | 15 450 000,00 dinár |
| Roma nemzeti kisebbség – nemzeti közösség | 3 350 000,00 dinár |
| Horvát nemzeti kisebbség – nemzeti közösség | 3 200 000,00 dinár |
| Szlovák nemzeti kisebbség – nemzeti közösség | 3 200 000,00 dinár |
| Román nemzeti kisebbség – nemzeti közösség | 2 350 000,00 dinár |
| Ruszin nemzeti kisebbség – nemzeti közösség | 1 200 000,00 dinár |
| Bunyevác nemzeti kisebbség – nemzeti közösség | 1 050 000,00 dinár |
| Macedón nemzeti kisebbség – nemzeti közösség | 660 000,00 dinár |
| Ukrán nemzeti kisebbség – nemzeti közösség | 410 000,00 dinár |
| Német nemzeti kisebbség – nemzeti közösség | 300 000,00 dinár |
| Cseh nemzeti kisebbség – nemzeti közösség | 130 000,00 dinár |
| Montenegrói nemzeti kisebbség – nemzeti közösség | 600 000,00 dinár |
| Egyéb nemzeti kisebbségek – nemzeti közösségek | 1 100 000,00 dinár |

**III. ÁLTALÁNOS PÁLYÁZATI FELTÉTELEK**

* A Titkárság költségvetési eszközeinek odaítélésére kizárólag azon Vajdaság Autonóm Tartomány területén bejegyzett székhelyű pályázók jelentkezhetnek, akik Vajdaság autonóm tartományi közérdekű tevékenységet folytatnak, éspedig ennek keretén belül a Vajdaság Autonóm Tartomány területén élő nemzeti közösségek jogainak és helyzetének előmozdításával foglalkoznak.
* A Pályázaton nem vehetnek részt a költségvetés közvetlen és közvetett felhasználói, gazdasági társaságok és a nemzeti tanácsok.
* A pályázati dokumentáció **2024. január 29-től** vehető át a Titkárság irodahelyiségeiben, vagy tölthető le a Titkárság www.puma.vojvodina.gov.rs honlapjáról.
* A pályázati kérelmek benyújtási határideje **2024. február 23.**
* A Pályázaton a Vajdaság autonóm tartományi nemzeti kisebbségek – nemzeti közösségek jogérvényesítését célzó projektek és programok részesülnek támogatásban, éspedig különösképp az alábbiak vonatkozásában:
* a nyelv, a népszokások és a régi mesterségek megóvása és ápolása,
* a néphagyomány őrzése és bemutatása,
* a művelődés, a tudomány és a művészet fejlesztéséhez szükséges feltételek megteremtése,
* a népi alkotóművészet ápolása és ösztönzése,
* a kivételes jelentőségű kulturális javak bemutatása,
* a toleranciát és a nemzeti kisebbségek – nemzeti közösségek jogait ápoló irodalmi, drámai, színpadi, zenei és képzőművészeti alkotások, emlékrendezvények, fesztiválok, jubileumi rendezvények, művésztelepek és táborok,
* a toleranciát és a nemzeti kisebbségek – nemzeti közösségek jogait ápoló konferenciák, versenyek, találkozók és ehhez hasonló összejövetelek,
* az amatőrizmus ápolása és előmozdítása, együttesek vendégszereplése,
* az anyaországgokkal való együttműködés és egyéb együttműködési formák,
* a fiatalok körében a nemzetek közötti tolerancia előmozdításával, megőrzésével és ápolásával foglalkozó projektek,
* televízió- és rádióműsorok, internetes bemutatók, egyéb elektronikus prezentációk, nyomtatott propagandatevékenységek, nyomtatott médiában végzett tevékenységek és egyéb médiatevékenységek előállítása és gyártásának előmozdítása.
* A Titkárság a Pályázat alapján kizárólag azokat a tevékenységeket társfinanszírozza, amelyek a Pályázat kiírásának napjától 2024. december 31-ig terjedő időszakban kerülnek megvalósításra Vajdaság AT területén.

A Pályázatot közzé kell tenni Vajdaság Autonóm Tartomány Hivatalos Lapjában, Vajdaság AT egész területét lefedő tömegtájékoztatási eszközben, a Titkárság weboldalán és az e-Közigazgatás portálon, szerb nyelven, valamint a Vajdaság Autonóm Tartományban hivatalos használatban levő nemzeti kisebbségi nyelveken.

**IV. A KÉRELEM BENYÚJTÁSÁNAK MÓDJA**

* A pályázati kérelmet (kizárólag szerb nyelven vagy Vajdaság Autonóm Tartomány területén hivatalos használatban levő nemzeti kisebbségi nyelven kitöltött pályázati űrlapon, egy példányban) papír formában, lezárt borítékban az alábbi címre kell megküldeni:

POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE
Bulevar Mihajla Pupina 16,
21000 Novi Sad
PRIJAVA NA JAVNI KONKURS ZA SUFINANISIRANJE PROGRAMA I PROJEKATA USMERENIH NA UNAPREĐIVANJE PRAVA NACIONALNIH MANJINA – NACIONALNIH ZAJEDNICA U AP VOJVODINI U 2024. GODINI megjelöléssel
(*TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG
21000 Újvidék,
Mihajlo Pupin sugárút 16. szám,
PÁLYÁZATI KÉRELEM A VAJDASÁG AUTONÓM TARTOMÁNYI NEMZETI KISEBBSÉGEK – NEMZETI KÖZÖSSÉGEK JOGAINAK ELŐMOZDÍTÁSÁT CÉLZÓ PROGRAMOK ÉS PROJEKTEK 2024. ÉVI TÁRSFINANSZÍROZÁSÁRA* megjelöléssel) postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig. A személyesen vagy postai úton benyújtott pályázati kérelmeket kötelezően elektronikus formában, szkennelt – PDF formátumban, valamint word formátumban is be kell nyújtani a Titkárság <http://185.166.125.155/konkursi/> alkalmazásán keresztül, kiválasztva a megfelelő pályázatot, amelyre a pályázati kérelem vonatkozik.

**V. TOVÁBBI PÁLYÁZATI ÚTMUTATÓ**

* A pályázók részére nincs megszabva, hány pályázatot nyújthatnak be. Ha pályázónként több pályázati kérelem/projekt benyújtására kerül sor, valamennyi projektet különálló küldeményként kell megküldeni, illetve valamennyi projekt esetében önálló kérelem és a dokumentum szkennelt formájának benyújtása szükséges (a projekt/program elnevezése szerint megcímezve).
* A pályázó ugyanazzal a projekttel kizárólag egy alkalommal pályázhat a Titkárság által társfinanszírozás céljából meghirdetett pályázatra.
* A Titkárság fenntartja a jogot, hogy a pályázótól szükség szerint kiegészítő dokumentációt és információt kérjen, illetve az eszközök odaítéléséhez további feltételek teljesítését határozza meg.
* A nemzeti tanácsok véleményének kikérését követően és a pályázati bizottság megindokolt javaslata alapján a tartományi titkár határozatot hoz az eszközök felosztásáról, amely közzétételre kerül a Titkárság honlapján és az e-Közigazgatás portálon.
* A pályázó, aki a Pályázat alapján támogatásban részesül, köteles a Titkárság részére a Kincstári Igazgatóságnál megnyitott külön rendeltetésű alszámlára vonatkozó adatait megküldeni, legkésőbb 2024. június 1-jéig.

A Pályázattal kapcsolatos kiegészítő információk a Titkárságon kaphatók, a 021/ 487 4608 telefonszámon, vagy az adrian.borka@vojvodina.gov.rs e-mail címen, illetve a Titkárság http://www.puma.vojvodina.gov.rs című weboldalán.

Szakállas Zsolt,

tartományi titkár